CELEX: 32015R1475
Language: fi
Date: 2015-08-27 00:00:00
Title: Komission asetus (EU) 2015/1475, annettu 27 päivänä elokuuta 2015, asetuksen (EU) N:o 284/2013 muuttamisesta kasvinsuojeluaineita koskeviin menettelyihin sovellettavien siirtymätoimenpiteiden osalta (ETA:n kannalta merkityksellinen teksti)

28.8.2015   
            
            
               FI
            
            
               Euroopan unionin virallinen lehti
            
            
               L 225/10
            
         KOMISSION ASETUS (EU) 2015/1475,
   annettu 27 päivänä elokuuta 2015,
   asetuksen (EU) N:o 284/2013 muuttamisesta kasvinsuojeluaineita koskeviin menettelyihin sovellettavien siirtymätoimenpiteiden osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 78 artiklan 1 kohdan b alakohdan,
   sekä katsoo seuraavaa:
   
               (1)
            
            
               Komission asetuksella (EU) N:o 284/2013 (2) kumottiin komission asetus (EU) N:o 545/2011 (3) ja vahvistettiin kasvinsuojeluaineita koskevia uusia tietovaatimuksia.
            
         
               (2)
            
            
               Jotta jäsenvaltiot ja asianomaiset osapuolet voivat valmistautua kyseisten uusien vaatimusten noudattamiseen, asetuksessa (EU) N:o 284/2013 säädetään siirtymätoimenpiteistä, jotka koskevat sekä tietoja, jotka on sisällytettävä tehoaineiden hyväksyntää, hyväksynnän uusimista tai hyväksynnän ehtojen muuttamista varten toimitettaviin hakemuksiin, että tietoja, jotka on sisällytettävä asetuksen (EY) N:o 1107/2009 28 artiklassa tarkoitettua lupaa varten toimitettaviin hakemuksiin, kasvinsuojeluaineiden luvan uusiminen tai muuttaminen mukaan luettuina.
            
         
               (3)
            
            
               Oletuksena oli, että kaikki hakemukset, joilla haetaan sellaisille kasvinsuojeluaineille myönnettyjen lupien uusimista, joiden sisältämiä tehoaineita koskeva uusiminen on suoritettu komission asetuksen (EU) N:o 1141/2010 (4) mukaisesti, toimitettaisiin viimeistään 31 päivänä joulukuuta 2015. Näin ollen kyseisiin hakemuksiin olisi sovellettu asetusta (EU) N:o 545/2011. Nähtävästi jotkin näistä hakemuksista joudutaan kuitenkin toimittamaan 31 päivän joulukuuta 2015 jälkeen.
            
         
               (4)
            
            
               Jotta kaikkiin hakemuksiin, joilla haetaan sellaisille kasvinsuojeluaineille myönnettyjen lupien uusimista, joiden sisältämiä tehoaineita koskeva uusiminen on suoritettu asetuksen (EU) N:o 1141/2010 mukaisesti, sovellettaisiin samoja tietovaatimuksia, on aiheellista säätää siirtymätoimenpiteistä niin, että kaikkiin tällaisiin hakemuksiin sovelletaan asetuksen (EU) N:o 545/2011 tietovaatimuksia.
            
         
               (5)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EU) N:o 284/2013 4 artiklan 1 kohtaan alakohta seuraavasti:
   
      ”Asetusta (EU) N:o 545/2011 sovelletaan edelleen siltä osin kuin on kyse asetuksen (EY) N:o 1107/2009 43 artiklan 2 kohdan mukaiseen kasvinsuojeluaineiden lupien uusimiseen sovellettavista menettelyistä, kun tehoainetta koskeva uusiminen on suoritettu asetuksen (EU) N:o 1141/2010 nojalla.”
   
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä elokuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  Komission asetus (EU) N:o 284/2013, annettu 1 päivänä maaliskuuta 2013, kasvinsuojeluaineita koskevien tietovaatimusten vahvistamisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 93, 3.4.2013, s. 85).
   
      (3)  Komission asetus (EU) N:o 545/2011, annettu 10 päivänä kesäkuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta kasvinsuojeluaineita koskevien tietovaatimusten osalta (EUVL L 155, 11.6.2011, s. 67).
   
      (4)  Komission asetus (EU) N:o 1141/2010, annettu 7 päivänä joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).